ΓΡΑΠΤΗ ΕΡΩΤΗΣΗ P-0324/03

υποβολή: Carlos Bautista Ojeda (Verts/ALE) προς την Επιτροπή

(5 Φεβρουαρίου 2003)

Θέμα: Απόβλητα στην Αλχεθίρας

Στις 21 Ιανουαρίου 2003, στις 05.00 τα ξημερώματα, βυθίστηκε φορτηγίδα, με το όνομα Σπαμπούνκερ IV, στο όρμο της Αλχεθίρας. Το πλοίο αυτό μετέφερε 900 τόνους μαζούτ και 100 τόνους πετρέλαιο και, σύμφωνα με σημερινές ενδείξεις (22 Ιανουαρίου), του Λιμεναρχείου του Κάδιξ, έχει αρχίσει η διαρροή καυσίμων από το πλοίο.

Γνωρίζει η Επιτροπή το γεγονός αυτό·

Η Επιτροπή, ωςπεύθυνη για την εφαρμογή του Κοινοτικού Δικαίου, δεν εκτιμά ότι πρέπει να εφαρμόζονται αυστηρότερα οι προδιαγραφές για την Ασφάλεια στη Θάλασσα που ενεκρίθησαν από τους Δεκαπέντε μετά την καταστροφή που προκάλεσε η βύθιση του Έρικα, κυρίως σε περιοχέςψηλού κινδύνου λόγω της πυκνής θαλάσσιας κυκλοφορίας, ώστε να αποφεύγεται στο μέλλον καταστροφές όπως η ανωτέρω·

Σκοπεύει η Επιτροπή να λάβει κάποια ειδικά μέτρα για τον όρμο της Αλχεθίρας, όπως έχει κάνει και για τις ακτές της Γαλικίας μετά την καταστροφή που προκάλεσε η βύθιση του Πρεστίζ·

Απάντηση της κας de Palacio Εξ ονόματος της Επιτροπής

(27 Φεβρουαρίου 2003)

Η Επιτροπή πληροφορήθηκε το ναυάγιο της φορτηγίδας Spabunker IV στον κόλπο της Algsiras, στις 21 Ιανουαρίου 2003. Σύμφωνα με τα στοιχεία τα οποία διαθέτει η Επιτροπή, κατά τη στιγμή του ναυαγίου διέρρευσε από το σκάφος ένα μέρος των καυσίμων του. Ωστόσο, δεν φαίνεται να έχει ανιχνευθεί διαρροή βαρέος μαζούτ.

Το Αξιότιμο μέλος του Ευρωπαϊκού Κοινοβουλίου γνωρίζει ασφαλώς την αποφασιστικότητα της Επιτροπής να ενισχύσει την ασφάλεια της ναυσιπλοΐας στην Ευρωπαϊκή Ένωση αλλά και παγκοσμίως.

Η Επιτροπή εξέδωσε, στις 3 Δεκεμβρίου 2002, ανακοίνωση σχετικά με τα μέτρα που πρέπει να ληφθούν μετά το ναυάγιο του πετρελαιοφόρου Prestige(1). Στην ανακοίνωση αυτήπενθύμισε στα κράτη μέλη την βούλησή της για την ταχείαλοποίηση των νομοθετικών μέτρων Erika I και Erika II και πρότεινε τη λήψη νέων μέτρων. Το Συμβούλιο Μεταφορών της 6ης Δεκεμβρίου 2002, επιβεβαίωσε στα συμπεράσματά του την στήριξη των πρωτοβουλιών της Επιτροπής για την αποφυγή επανάληψης τέτοιου είδους καταστροφών και την αποτελεσματική αντιμετώπιση των συνεπειών τους. Τέλος, το Ευρωπαϊκό Συμβούλιο της Κοπεγχάγης, στις 12 και 13 Δεκεμβρίου 2002, αναγνώρισε την προθυμία της Επιτροπής και εξέφρασε την ικανοποίησή του για τα μέτρα που έλαβε η τελευταία αναφορικά με την αντιμετώπιση των συνεπειών του ναυαγίου.

Επί του παρόντος, η Επιτροπή έχει ήδη λάβει όλα τα αναγκαία μέτρα για την ταχεία σύσταση του μελλοντικού Οργανισμού για την Ασφάλεια στην Ναυσιπλοΐα: Ο εκτελεστικός Διευθυντής του ορίστηκε στις 29 Ιανουαρίου 2003 και η δραστηριότητά του θα πρέπει να αρχίσει τις προσεχείς εβδομάδες.

Στο ίδιο πλαίσιο, η Επιτροπή ξεκίνησε ήδη την καθιέρωση της λειτουργίας του κοινοτικού συστήματος παρακολούθησης της κυκλοφορίας των πλοίων, SafeSeaNet. Παράλληλα, ζήτησε από τα κράτη μέλη να καταρτίσουν, προκαταβολικά, εθνικά σχέδιαποδοχής των πλοίων που βρίσκονται σε κίνδυνο στους χώρους καταφυγίου και οργανώθηκε προς το σκοπό αυτό συντονιστική συνεδρίαση στις 31 Ιανουαρίου 2003.

Όσον αφορά τα νέα μέτρα, το σώμα των Επιτρόπων ενέκρινε στις 20 Δεκεμβρίου 2002(2) κανονισμό που απαγορεύει τη μεταφορά βαρέος μαζούτ από πετρελαιοφόρα μονού κύτους, προς και από λιμένες της Ευρωπαϊκής Ένωσης και για την επίσπευση της απόσυρσης των δεξαμενοπλοίων μονού κύτους. Ο κανονισμός αυτός έχειποβληθεί προς εξέταση στους συν-νομοθέτες.

Εξάλλου, η Επιτροπή ξεκίνησε την προετοιμασία σειράς νέων νομοθετικών μέτρων ιδίως για την επιβολή ποινικών κυρώσεων σε κάθε πρόσωπο (δηλαδή όχι μόνον τον πλοιοκτήτη, αλλά επίσης τον ιδιοκτήτη του φορτίου, το νηογνώμονα ή κάθε άλλο εμπλεκόμενο πρόσωπο)πεύθυνο ρύπανσης λόγω βαρείας αμέλειας. Πρόκειται να προταθούν διατάξεις για την καταπολέμηση των (εσκεμμένων) δραστηριοτήτων απόρριψης που πραγματοποιούνται από τα πλοία και θα συμπληρωθούν από μέτρα για τη συλλογή αποδείξεων και τη δίωξη των παραβατών.

(1) COM(2002)681 τελικό.

(2) COM(2002)780 τελικό.